Med Family Link-appen fra Google kan foreldre holde seg orientert om hva barnet eller tenåringen deres gjør på nettet med Android- og Chrome OS-enhetene sine – og gi dem bedre beskyttelse. Først må barnet eller tenåringen ha en kompatibel enhet (se hvilke enheter som fungerer med Family Link). Logg deretter barnet eller tenåringen på enheten. Hvis barnet eller tenåringen allerede er under tilsyn av Family Link, kan foreldrekontrollen konfigureres etter påloggingen. Foreldre kan også legge til Family Link via Android-innstillingene hvis barnet eller tenåringen ikke allerede er under tilsyn av Family Link. Foreldre kan også opprette en Google-konto for barn under 13 år (eller alderen som gjelder i landet ditt). Når det er gjort, kan barnet logge på enheten sin med den nye kontoen. Når kontoene er sammenkoblet, kan foreldre bruke Family Link til blant annet å holde øye med skjermtid og vise barnet veien til innhold som er egnet for aldersgruppen.